Robert Huber

Robert Huber (* 20. február 1937, Mníchov, Nemecko) je nemecký biochemik. V roku 1988 získal spolu s Johannom Deisenhoferom a Hartmutom Michelom Nobelovu cenu za chémiu za ich práce o trojrozmernej štruktúre centier fotosyntézy.

 Životopis 
Narodil sa v bavorskom Mníchove, kde bol jeho otec Sebastian bankovým úradníkom. Od 1947 do 1956 navštevoval gymnázium Humanistische Karls a potom študoval na Technickej vysokej škole, kde v roku 1960 získal aj diplom. Na univerzite zostal a venoval sa štúdiu kryštalografie aby objasnil štruktúru organických zlúčenín. V súčasnosti je ženatý a má štyri deti.

V roku 1971 sa stal riaditeľom Biochemického inštitútu Maxa Plancka, kde jeho tím pracoval na metóde kryštalografie proteínov.

 Iné projekty 

Kategória:Osobnosti z Mníchova
Kategória:Nemeckí biochemici
Kategória:Nositelia Nobelovej ceny za chémiu
Kategória:Nemeckí nositelia Nobelovej ceny
Kategória:Držitelia Radu Pour le Mérite
Kategória:Absolventi Technische Universität München
Kategória:Členovia Európskej akadémie vied a umení
Kategória:Členovia United States National Academy of Sciences
Kategória:Zahraniční členovia Kráľovskej spoločnosti